Amennuɣ n QENNIC d win yefkan tiɣrit i lmeḥella n Ufransis, ayen yeḍran ass-nni mačči akken id as-yenwa ad as-teḍru, yefhem akken imezdaɣ n taddart-agi ffɣen-as afus ddan d Yimjuhad, Afransis yejmeɛ lɣaci n taddart ɣer umkan iwumi qqaren as-a ALMA, ggren-ten ɣer sdaxel n uɣarbaz akken ad ten-ssarɣen. Iḥun Rebbi aya ur d-yeḍri ara, dɣa wwin 65 n yergazen d imeḥbas, di lḥebs n wa ɣer wa, alarmi d sebḥen di Barwagiya. Widen d-yeqqimen amur ameqran deg-sen d tilawin akked igerdan d yimɣaren, yessufeɣ-iten Ufransis si taddart dɣa sserɣen-tt di 4 décembre 1957.